**Referat af Ordinær Generalforsamling**

**Billedkunst- og designlærerforeningen**

**Fredag d. 1. marts 2019**

1. Valg af dirigent og referent

Dirigent: Lise Dengsøe

Referent fra Foreningen: Stine Vølund

2. Formandens beretning

V/ formand: Line Højgaard Porse. Formandens beretning er på forhånd udsendt til medlemmerne af GF og suppleres her af få noter.

**Fagligt forum:** Opfordringen fra fagkonsulenten er, at GF-medlemmerne også bør holde sig opdaterede via vejledningerne til læreplanerne.

**Kørners Kunstkonkurrence:** Der ligger materialer til papir-forløb (en powerpoint med mange værkeksempler) på hjemmesidens Materialebank.

**Tegn:** Tak til Kaare for arbejdet som redaktør og til Alf, som har haft redaktørrollen i denne omgang. Der opfordres til en gentænkning af Tegn og bestyrelsen opfordrer medlemmerne til at komme med feedback.

**Museumslisten:** Museumslisten kan ses på hjemmesiden, hvor det også fremgår i hvilket omfang, man kan opnå rabat på givne museer. Der opfordres til, at man melder til Marie Hardgrib, hvis man oplever uoverensstemmelser eller har forslag til nye museer til listen. Så tager bestyrelsen kontakt og forsøger at etablere en rabatordning.

**Fremtiden:** Det er et frivilligt stykke arbejde bestyrelsen laver, og medlemsfremgang er et tegn på, at arbejdsindsatsen giver mening for medlemmerne.

Der er ros fra forsamlingen til bestyrelsens arbejde. Men ikke øvrige kommentarer til formandens beretning.

3. Kassereren fremlægger det reviderede regnskab til godkendelse

Kasserer: Elisabeth Østergaard fremlægger regnskabet for henholdsvis foreningen og kurser. Kasserens kommentarer til regnskabet følger herunder:

**Foreningskontoen:**

Tegn udgør en stor post på udgiftssiden.

Derudover udgør Kørners Kunstkonkurrence en større post, fordi bestyrelsen har valgt at få trykt plakater som særtryk og udsende dem.

En særlig bemærkning om UVM HF-projektet: Pengene til projektet figurerer på indtægtssiden for 2017, og på udgiftssiden for 2018. De sidste 10.000,- fra projektet er først kommet nu, hvorfor de indgår i næste års regnskab.

Årets regnskab er i minus, men fraregnet hf-projektet er det ikke så slemt.

Medlemstallet er stigende: Der kommer også medlemmer fra HTX -og ikke kun stx; så det går fremad med økonomien.

Det er dog meget vanskeligt at få folk til at betale deres medlemskontingent, selvom det varsles det ene og andet sted og indførsel af Mobilepay har tilsyneladende ikke gjort det bedre.

**Kursuskontoen**

Kursus-aktiviteterne giver et mindre underskud, men er ikke et problem samlet set.

Kurset i Roskilde gav underskud, fordi det blev gennemført med mindre tilslutning end forventet.

Revisor Mart Tiemensma godkender regnskabet pr. skrift, da han ikke kan være til stede til Generalforsamlingen. Regnskabet er godkendt, ubetinget.

Fra forsamlingen er et spørgsmål om gentænkning af Tegn, som flyttes til punktet evt.

4. Fastsættelse af kontingent for det kommende regnskabsår

Det besluttes at fastholde beløb for kontingentet for kommende regnskabsår

5. Valg af op til tre bestyrelsesmedlemmer + suppleant

Anne-Lise Schou træder ud af bestyrelsen jf. pkt. 9 i Vedtægter for Billedkunst- og Designlærerforeningen

Genvalg: Marie Hardgrib Madsen og Lise Vindel Pedersen

Nye i bestyrelsen: Bestyrelsesmedlem: Ane Charlotte Sølvsten, Holstebro Gymnasium og Hf

 Suppleant: Lærke Aarup, Aarhus Katedralskole

6. Revisor og revisorsuppleant på valg

Mart Tiemensma vælges som revisor

7. Behandling af indkomne forslag

Der er ikke indkommet forslag.

8. Eventuelt

**Diskussion af TEGNs fremtid:**

Forslag fra forsamlingen: TEGN skal digitaliseres for at spare penge

Elisabeth Østergaard gennemgår TEGNs historie: oprindeligt udkom der 3-4 numre om året. Det blev for dyrt, og derefter var halvdelen af dem digitale. Efter en periode med nedgang i medlemstal blev det til 1 fysisk nummer (de digitale numre blev konverteret til hjemmeside og nyhedsbrev). Derefter blev årets nummer udgivet så det kunne være tema for årets generalforsamling. Der er en fornemmelse af, at det betyder noget for skribenter, om de udkommer i et fysisk blad eller digitalt (de er ikke så tilbøjelige til at ville skrive til digitale medier).

Der argumenteres også fra forsamlingen for, at TEGN bør trykkes, fordi vi bør fastholde at have den fysiske udgave.

Jørn Bromann: Print kontra digitalt: Vi bør fastholde, at TEGN er et fysisk blad. Der er stor forskel på at læse de to medier. Vi skal ned i materialet, et sansemæssigt møde med materialet. Det bør vi med TEGN være foregangsmænd for at italesætte.

Betina Skarby Vrist: Det er ikke elever, det handler om, vi har udmærkede bøger til eleverne, men TEGN er noget andet.

Line Porse: Lige nu får vi en trykt udgave, og den digitale findes på foreningens hjemmeside.

Derudover: 1. Skribenterne får ikke noget for at skrive, og det komplicerer redaktørens arbejde med at finde skribenter. Vil vi give folk noget for at skrive? 2. Der har været et blandet indhold i Tegn – hvad vil medlemmerne egentlig gerne have? Der opfordres til at komme med input til økonomi og indhold.

Jonas Wolter: Det er en god idé med et symbolsk beløb til artikelskrivere. Forslag om at gentænke formatet, så det bliver til A4. Dels fordi det passer bedre til at få trykt billeder i bladet og dels fordi det muligvis er billigere (samme porto og standard-konvolutter).

Fra forsamlingen kommer et forslag om, at man ved betaling af medlemsskab tilkendegiver, om man ønsker at få en trykt udgave af bladet, eller læse det via hjemmesiden.

Fra forsamlingen er et forslag om artikler om Design i TEGN

Bestyrelsen tager forslagene med videre.

**EMU >< Hjemmeside**

Louise Langaa Munter: Det er dejligt med kommunikation på hjemmesiden, men hvad med EMU- hvor skal man holde sig orienteret?

Line Porse: EMU er gentænkt med en besked om, at de faglige foreninger har lavet egne hjemmesider, som EMUen linker til. Fagkonsulent Bonnie Bay sender link til det, der lægges på EMUen til foreningen, som efterfølgende lægger linket op på hjemmesiden.

**Kurser**

Derefter følger et forslag fra Jørn Bromann til bestyrelsen om at afholde hans kursus: ”Kursus i grafisk design: kreativitet og visualisering”.

Line Porse: Hvis man vil afholde kurser, kan man bare sende en formel ansøgning via hjemmesiden. Det vil bestyrelsen meget gerne modtage.

Spørgsmål fra bestyrelsen til forsamlingen: er prisen for Generalforsamlingskurset passende?

Bettina Skarby Vrist: Det må ikke blive dyrere, for så kan man ikke få lov til at komme afsted flere lærere fra samme skole.

Fra forsamlingen kommer en opfordring til at få lavet flere kurser med indhold, der peger i retning af styrkelse af digitalt indhold i undervisningen.

Gunvor: Forslag om at afholde kurset på et FabLab, hvor man kan afprøve det.

Marie: Formgivning i 3D også digitalt bliver et tema næste skoleår. Ole Nystrøm og Marie Hardgrib laver oplæg om inddragelse af det digitale i undervisningen på kurset.

Trine Anker: En-dags-kurser er ok, men længere kurser er et problem.

Louise Langaa Munter: Det er fedt at have udøvende kunstnere med som oplægsholdere. Så det kan være konkret for os. Det digitale kan måske tilbyde hurtigere processer for os, end den fysiske formgivning.

Bestyrelsen tager kommentarerne med i deres videre arbejde